एसपी दफ्तर के पास डंपर रोककर मारी टायर में गोली, आराम से भाग गए युवक
शहर के बायपास पर शुक्रवार को दोपहर में दिनदहाड़े कार सवार चार युवकों ने गाड़ी में कट लगने के बाद डंपर के टायर में गोली मार दी। फिल्मी स्टायल में गोली चलाकर कार सवार युवक यहां से भाग गए। कुछ देर तक यहां ट्रैफिक जाम भी हुआ। हालांकि बाद में पुलिस ने मौके पर पहुंचकर डंपर को हटवाया और मामले में कार्रवाई शुरू कर दी है।
दरअसल, एक डंपर ग्वालियर से गिट्टी भरकर भिंड के रास्ते उत्तर प्रदेश के इटावा जिले में जा रहा था, उसी वक्त भिंड के लहार चौराहा पर स्प्रीड ब्रेकर पर एक सफ़ेद स्विफ्ट कार से अचानक टकरा गया, जिससे कार सवार आग बवूला हो गए और डम्फर चालक से विवाद करने लगे। विवाद इतना बढ़ा कि कार सवार चार अज्ञात युवकों में से एक ने गोली चला दी, जो कि डंपर के टायर में लगी। इससे टायर फट गया। घटना स्थल से पुलिस अधीक्षक कार्यालय करीब 150 मीटर की दूरी पर स्थित है। इस बारे में सूचना मिलते ही मौके पर कोतवाली टीआई शैलेंद्र सिंह कुशवाह, यातायात प्रभारी दीपक साहू फोर्स के साथ पहुंचे। पुलिस ने इस डंपर को साइड से कराया, जिससे ट्रैफिक व्यवस्था बहाल हुई।
बायपास पर खड़ा हुआ वह डंपर जिसके पहिए में मारी थी गोली।
hin_Deva hin_Deva hin_Deva hin_Deva